**A világjárvány okozta válságban is a Toyota vezeti a globális rangsort**

**Legyen szó márkaszintű eladásokról vagy a cégcsoport forgalmáról, a Toyota egyaránt uralja a globális piacot. Ráadásul a japán márka nemcsak összességében, de az egyes modellek szintjén is verhetetlennek bizonyult; a szokásos slágertermékek mellé felzárkózott egy váratlan listavezető.**

Egyetlen cégcsoport kivételével minden jelentős autóipari szereplőnek sikerült növelnie globális forgalmát 2021 első negyedévében. Az élen változatlanul az elmúlt évek legnagyobbjai, a Toyota és a Volkswagen csoportok állnak; a két szervezet együtt a globális könnyűgépjármű-eladások csaknem egynegyedéért felelősek (a Toyota piaci részesedése 12,6, a Volkswagen csoporté 11,4%).

**Csoportszintű eladások 2021 első negyedév**

*Forrás: https://www.focus2move.com/world-car-group-ranking/*

|  |  |  |
| --- | --- | --- |
|  | **Eladások** | **2020.Q1-hez képest** |
| **Toyota csoport** | **2,3 millió** | **+7,9%** |
| VW csoport | 2,0 millió | +6,9% |
| Renault-Nissan-Mitsubishi szövetség | 1,8 millió | +10,0% |
| Stellantis | 1,8 millió | +9,8% |
| Hyundai-Kia csoport | 1,7 millió | +11,2% |
| General Motors | 1,5 millió | +15,1% |
| Ford csoport | 1,0 millió | -0,4% |
| Honda Motor | 0,9 millió | +14,3% |
| Daimler | 0,6 millió | +13,8% |
| BMW csoport | 0,6 millió | +17,2% |

Már megszokhattuk, hogy a márkák szintjén hasonlóan indul a lista, mint a cégcsoportok rangsorában. A Toyota az egyedüli márka, amelynek eladásai meghaladják a kétmilliót – ezzel a nemzetközi piac 11,3 százalékát tudhatja magáénak. Minden tíz eladott Toyotára csupán hat Volkswagen jut világszerte, ezzel a német márka világpiaci részesedése 6,6 százalékon áll. A Ford, - bár megőrizte harmadik helyét a világranglistán -, egyedüliként veszített eladásokat 2020 első negyedévéhez képest. A tíz legerősebb szereplő közül kilenc növelni tudta eladásait, méghozzá sokan számottevő mértékben.

Ez jól mutatja, milyen rugalmasan tudtak alkalmazkodni az autógyártók a globális járvány miatt megváltozott vásárlási hajlandósághoz, illetve a csökkent fizetőképes kereslethez.

**Márkaszintű eladások 2021 első negyedév**

*https://www.focus2move.com/world-cars-brand-ranking/*

|  |  |  |
| --- | --- | --- |
|  | **Eladások** | **2020 Q1-hez képest** |
| **Toyota** | **2,06 millió** | **+8,3%** |
| Volkswagen | 1,20 millió | +6,1% |
| Ford | 1,01 millió | -0,2% |
| Hyundai | 0,95 millió | +13,8% |
| Nissan | 0,89 millió | +9,4% |
| Honda | 0,86 millió | +13,6% |
| Chevrolet | 0,74 millió | +1,2% |
| Kia | 0,66 millió | +3,2% |
| Mercedes | 0,61 millió | +12,9% |

**Ami a világ kedvenc típusait illeti, az ázsiai márkák uralják az eladásokat. A tíz legkeresettebb modell közül hat köthető japán autógyártókhoz.** Egyetlen európai modell fért fel a toplistára: a VW Tiguan tavaly a tízedik, idén a kilencedik helyen áll.

A három nagy amerikai pickup-család közül kettő darabszámokat és pozíciót is veszített az elmúlt évhez képest: a Ford F-széria egy, a Chevy Silverado négy hellyel esett vissza 2020 első negyedévéhez viszonyítva.

**Az időszak igazi nyertese a Toyota Yaris, amely hét (!) pozíciót előre ugorva került fel a legkeresettebb típusok közé.** Szintén elismerésre méltó **a Toyota RAV4** eredménye: a középkategóriás szabadidőjármű **megelőzte** ugyanis **a Ford F-szériát**, **amely ezzel a harmadik helyre szorult.**

A listán szereplő másik két szabadidőjármű is javított helyezésén (a VW Tiguan egy, a Honda CR-V kettő hellyel), a tavaly még hetedik helyezett Honda Civic azonban idén épp csak benn tudott maradni az élmezőnyben.

**Top10 Globális modell 2021 első negyedév**

*https://www.focus2move.com/world-car-market/*

|  |  |  |
| --- | --- | --- |
|  | **Eladások** | **2020.Q1-hez képest** |
| **Toyota Corolla** | **303 808** | **+12,2%** |
| **Toyota RAV4** | **267 913** | **+19,1%** |
| Ford F-széria | 238 854 | -2,0% |
| Honda CR-V | 206 239 | +53,8% |
| RAM pickup széria | 170 504 | +18,2% |
| **Toyota Yaris** | **168 077** | **+71,2%** |
| **Toyota Camry** | **153 305** | **+19,0%** |
| Chevrolet Silverado széria | 145 089 | -6,7% |
| Volkswagen Tiguan | 142 475 | +18,3% |
| Honda Civic | 130 912 | +7,6% |

Fotók: *Toyota*

Adatok: *www.focus2move.com*

Kiadta a Smarter Média Kommunikációs Ügynökség (<http://news.smartermedia.hu>)

Forrás: https://news.smartermedia.hu/nemzetkozi-hirek/vilagjarvany-okozta-valsagban-toyota-vezeti-globalis-rangsort